Prof. Mgr. Katarína Slobodová Nováková, PhD. rektorka Univerzity sv. Cyrila a Metoda v Trnave, so sídlom Nám. J. Herdu č. 577/2, 917 01 Trnava, identifikačné číslo 36 078 913, podáva informáciu o voľnom pracovnom mieste na pozíciu:

**Referent kontroly**

**Pracovná náplň:**

* *v súlade s plánom kontrolných činností na príslušný kalendárny rok organizuje a vykonáva kontrolu finančných a správnych úkonov na univerzite;*
* *vykonáva vybavovanie sťažností, oznámení, podnetov a petícií zamestnancov univerzity, ale aj iných fyzických a právnických osôb, ak sa tieto týkajú úloh a činností, ktoré univerzita, resp. jej súčasť zabezpečuje;*
* *kontroluje plnenie opatrení vyplývajúcich z vykonaných kontrol;*
* *upozorňuje rektora na nedodržiavanie všeobecne záväzných právnych predpisov, osobitne pri nakladaní s dotačnými a nedotačnými prostriedkami univerzity (vrátane prostriedkov EÚ), ako aj s majetkom univerzity;*
* *vypracúva ročnú správu o výsledkoch kontrolných činností;*
* *vykonáva ďalšie súvisiace úlohy a činnosti.*

**Kvalifikačné predpoklady a kritériá:**

* *vysokoškolské vzdelanie II. Stupňa;*
* *koordinovanie, organizovanie, metodické usmerňovanie a vedenie ekonomických činností;*
* *komunikačné a organizačné zručnosti;*
* *znalosť platnej legislatívy pre oblasť vysokého školstva a oblasť kontroly;*
* *prax v oblasti ekonomickej alebo kontrolnej činnosti minimálne 3 roky;*
* *znalosť cudzieho jazyka výhodou.*

**Termín nástupu:** 10/2022

**Miesto výkonu práce:** Univerzita sv. Cyrila a Metoda v Trnave

**Termín pohovoru:** 09/2022 (presný termín, spôsob a miesto konania bude uchádzačom oznámený písomne alebo telefonicky minimálne jeden týždeň vopred).

Platové podmienky: podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (základná minimálna zložka mzdy od 914 Eur podľa počtu odpracovaných rokov).

Uchádzač musí spĺňať predpoklady pre výkon práce vo verejnom záujme v zmysle § 3 ods. 1 zákona č. 552/2003 Z. z. o výkone práce vo verejnom záujme v znení neskorších predpisov, konkrétne musí mať úplnú spôsobilosť na právne úkony, musí byť bezúhonný a musí spĺňať stanovené kvalifikačné predpoklady a osobitné kvalifikačné predpoklady.

Prihlášku do výberového konania s prílohami:

- profesijný životopis,

- overené kópie dokladov o vzdelaní,

- súhlas so spracovaním osobných údajov/www.ucm.sk, sekcia „výberové konania“/

posielajte do 12.09.2022 na adresu:

Univerzita sv. Cyrila a Metoda v Trnave

Personálno-právne oddelenie

Námestie Jozefa Herdu č. 577/2

917 01 Trnava